**Milí moji maturanti.** Končíme! Trošku zvláštne, ale ...... aj tak som mala vašu triedu rada. A nielen ja. Aj moji kolegovia.

Štyri roky prebehli veľmi rýchlo. Takže na záver som vám pripravila nejaké otázočky, s ktorými sa môžete v živote stretnúť a práve ich vypracovanie bude pre vás užitočné.

Samozrejme vypracovanie úloh budem hodnotiť a uzavriem vám známky, nejaké už máte a táto – posledná, verím že bude mnou hodnotená výborne alebo chválitebne a dúfam, že nie nedostatočne.

Začíname:

A./ Vypracuj 5 ľubovoľných otázok (doporučujem tie, ktoré sú pre teba najťažšie), na ostatné si skús sám odpovedať.

**1. Ako prebiehal váš doterajší profesijný vývoj?**  
**2. Aké sú vaše najväčšie úspechy a neúspechy?**   
**3. Aké sú vaše silné a slabé stránky?**  
**4. Čo viete o našej firme?**  
**5. Prečo by ste chceli pracovať práve pre našu spoločnosť?**   
**6. Aké pracovné prostredie vám vyhovuje?**  
**7. Čo by ste v nasledujúcich rokoch chceli dosiahnuť?**  
**8. Aké typy spoločností Vás zaujali, kam ste si poslali životopis?**

**9. Prečo by sme sa mali rozhodnúť práve pre Vás?**   
**10. Akú máte predstavu o plate?**   
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

B./ S otázkami v časti A./ sa určite stretnete pri pracovnom pohovore.

Pýtala som sa človeka, ktorý robil pracovné pohovory, akú otázku by dal súčasným maturantom . On povedal, že zaujímavé sú nečakané otázky a asi by sa vás spýtal nasledujúcu:

**1. Vymenujte mi nových ministrov vlády SR a ktoré ministerstvá riadia?**

Úloha: napíš správnu odpoveď na túto otázku.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

C./ S p. Jonaštíkovou sme počas tohto zložitého obdobia absolvovali on line kurz pre

vzdelávanie učiteľov a stretli sme sa tu so zaujímavým testom, ktorý vám doporučujem

vypracovať si. Je to rýchle, zdarma a na mail vám príde odpoveď.

Postup:

1. Zadáš: [www.emiero.sk](http://www.emiero.sk)

2. niečo sa ti otvorí a tam potvrdíš **Emiero test**

3. otvorí sa ti **Na akú prácu sa hodíš** a vyberieš si **Rýchly test (20 otázok)**

4. odpoveď, ktorá ti sedí viac je gulička bližsie k danej charakteristike. Keď sa prikláňaš aj

k ľavej aj pravej charakteristike označíš guličku v strede.

5. v závere zadáš mail a čakáš na odpoveď

**Úloha:** Napíšeš mi, či ten test vystihol to, čo by si raz v živote chcel/a robiť a o akú prácu by

išlo (napíš max. 5 pracovných zaradení)

**Termín: najlepšie ihneď – najneskôr do 29. 4. 2020 do 20.00 hod.**

**Musíme vám uzavrieť známky.**

**Odpovede odfotiť a preposlať na:**

**e-mail:** [**strbava.gabriela@gmail.com**](mailto:strbava.gabriela@gmail.com)

**Prajem vám všetkým všetko dobré a verím, že sa stretneme niekde v škole možno v septembri alebo ..........**

**G.Štrbavá**